cyanic-selkie/wikianc huggingface dataset:
Θερινοί Ολυμπιακοί Αγώνες 1972
Οι Θερινοί Ολυμπιακοί Αγώνες 1972, ή Αγώνες της 20ης Ολυμπιάδας της σύγχρονης εποχής, διοργανώθηκαν στο Μόναχο της Δυτικής Γερμανίας, από τις 25 Αυγούστου έως και τις 10 Σεπτεμβρίου.
Πήραν μέρος 121 χώρες, με 7.134 αθλητές και αθλήτριες, σε 195 αγωνίσματα των 21 αθλημάτων. Μορφή των αγώνων ήταν ο Αμερικανός κολυμβητής Μαρκ Σπιτς με επτά χρυσά μετάλλια.
Εκτός αγωνιστικών, οι Ολυμπιακοί Αγώνες του Μονάχου σημαδεύτηκαν από την ομηρία Ισραηλινών αθλητών από Παλαιστινίους τρομοκράτες, που οδήγησε σε σφαγή στο αεροδρόμιο της πόλης.
Εκλογή
Η επιλογή του Μονάχου ως διοργανώτρια των 20ων Ολυμπιακών Αγώνων έγινε στην 64η Σύνοδο της ΔΟΕ στη Ρώμη, στις 26 Απριλίου 1966.
Σύμβολα
Υπεύθυνη για την εταιρική ταυτότητα (corporate design) και τον σχεδιασμό της οπτικής επικοινωνίας των Ολυμπιακών Αγώνων του Μονάχου ήταν μια ομάδα υπό τη διεύθυνση του γνωστού σχεδιαστή Οτλ Άιχερ. Τυπικά χαρακτηριστικά ήταν η χρήση των χρωμάτων του ουράνιου τόξου ως σύμβολο των εθνών. Τα χρώματα γαλάζιο και ανοικτό πράσινο συμβόλισαν και τις άλπεις, ενώ το χρώμα κόκκινο ήταν ταμπού, γιατί μπορούσε να συνδεθεί με τις σύγχρονες δικτατορίες.
Το έμβλημα των Ολυμπιακών Αγώνων του Μονάχου είναι ένα στέμμα με ακτίνες φωτός που συμβολίζει το πνεύμα των Αγώνων: φως, ζωηρότητα και γενναιοδωρία.
Πρωτοποριακά ήταν τα εικονογράμματα για κάθε άθλημα, τα οποία χρησιμοποιήθηκαν για πρώτη φορά και είχαν βάση τη γεωμετρία και την απλοποίηση στην επικοινωνία, αλλά και η επίσημη μασκότ, ο σκύλος Βάλντι.
Αθλητικές εγκαταστάσεις
Η καρδιά των Ολυμπιακών Αγώνων του Μονάχου είναι το Ολυμπιακό Στάδιο (Olympiastadion), χωρητικότητας 77.000 θεατών. Φιλοξένησε τα αγωνίσματα του στίβου, ποδοσφαιρικούς αγώνες, αγωνίσματα της ιππασίας αλλά και τις τελετές έναρξης και λήξης. Το κολυμβητήριο (schwimmhalle), 9.182 θεατών, φιλοξένησε την κολύμβηση, τις καταδύσεις και την υδατοσφαίριση. Οι υπόλοιπες εγκαταστάσεις περιλαμβάνουν, το ποδηλατοδρόμιο (radstadion), την αίθουσα της πυγμαχίας (boxhalle), την αίθουσα ολυμπιακών αθλημάτων (sporthalle), το γήπεδο του χόκεϊ (hockeyanlange) και την αίθουσα της πετοσφαίρισης (volleyballhalle).
Εκτός του Ολυμπιακού πάρκου βρίσκονται η αίθουσα καλαθοσφαίρισης στο «Messegelände», το εκθεσιακό κέντρο της πόλης (για ξιφασκία, άρση βαρών και πάλη), η πισίνα «Dantebad» για την υδατοσφαίριση, το κέντρο σκοποβολής «Hochbrück» και τοξοβολίας «Englischer Garten». Τα κέντρα του «Riem» και «Nymphenburg», φιλοξένησαν την ιππασία, η κοινότητα του Schleissheim την κωπηλασία και το Κίελο την ιστιοπλοΐα. Το ποδόσφαιρο διοργανώθηκε στις πόλεις Νυρεμβέργη, Ρέγκενσμπουργκ, Πάσσαου, Ίνγκολστατ και Άουγκσμπουργκ ενώ κάποιοι αγώνες χειροσφαίρσης στις Ουλμ, Γκέπινγκεν και Μπέμπλινγκεν.
Η σφαγή του Μονάχου
Το πρωί της 5ης Σεπτεμβρίου 1972, ένας κομάντο των παλαιστινίων τρομοκρατών της οργάνωσης Μαύρος Σεπτέμβρης, εισβάλλει στο Ολυμπιακό χωριό και κρατά 11 ισραηλινούς αθλητές σε ομηρία, με αντάλλαγμα την απελευθέρωση 200 φυλακισμένων παλαιστινίων. Δύο ισραηλινοί αθλητές θα εκτελεστούν.
Η Διεθνής Ολυμπιακή Επιτροπή αποφασίζει να διακόψει προσωρινά τους Αγώνες, ενώ συνεχίζονται οι διαπραγματεύσεις από τις γερμανικές αρχές. Ο πρόεδρος της ΔΟΕ δήλωσε: "Η ειρήνη επλήγη από τις δολοφονίες που διέπραξαν οι τρομοκράτες. Το σύνολο του πολιτισμένου κόσμου καταδικάζει αυτό το έγκλημα. Σε ένδειξη σεβασμού προς τα θύματα αλλά και τους ομήρους, τα αγωνίσματα του απογεύματος θα διακοπούν".
Το βράδυ, ένα δράμα εξελίσσεται στο αεροδρόμιο του Μονάχου όπου οι τρομοκράτες προσπαθούν να διαφύγουν με τους ομήρους για το Κάιρο. Με την επέμβαση της γερμανικής αστυνομίας, σκοτώνονται οι 9 ισραηλινοί όμηροι καθώς και οι 5 από τους 8 τρομοκράτες. Το σύνολο των θυμάτων ανεβαίνει στους 18.
Μετά την απόφαση της μη οριστικής διακοπής των Αγώνων, η ΔΟΕ οργανώνει μια επικήδεια τελετή στο Ολυμπιακό στάδιο στη μνήμη των θυμάτων, η οποία συγκεντρώνει 80.000 άτομα. Ο πρόεδρος της ΔΟΕ, Έιβερι Μπράντατζ είπε την ιστορική φράση: "The Games must go on" (οι Αγώνες πρέπει να συνεχιστούν).
Την επομένη, οι Ολυμπιακοί Αγώνες θα συνεχιστούν, όμως με μικρότερο ενθουσιασμό από πριν.
Συμμετέχουσες χώρες
Ρεκόρ συμμετοχής στο Μόναχο με 121 χώρες να δηλώνουν παρούσες. Για πρώτη φορά αγωνίστηκαν 11 χώρες: Αλβανία, Σαουδική Αραβία, Μπενίν (με το όνομα Δαχομέη), Βόρεια Κορέα, Γκαμπόν, Άνω Βόλτα (σημερινή Μπουρκίνα Φάσο), Λεσότο, Μαλάουι, Σομαλία, Σουαζιλάνδη και Τόγκο. Η Γερμανία εκπροσωπήθηκε με δύο ομάδες, Ανατολική και Δυτική, καθότι τότε ήταν ακόμα χωρισμένη.
Όπως και στους προηγούμενους Αγώνες, η Διεθνής Ολυμπιακή Επιτροπή απέκλεισε τη Νότια Αφρική, λόγω της τότε πολιτικής του απαρτχάιντ στη χώρα, αλλά έστειλε πρόσκληση σε μια άλλη αφρικανική χώρα, τη Νότια Ροδεσία με αποτέλεσμα να αντιδράσουν πολλές χώρες της Αφρικής. Μπροστά στην απειλή μποϋκοτάζ των αφρικανικών χωρών, αλλά και του Πακιστάν, της Γιουγκοσλαβίας και των Αντιλλών, η ΔΟΕ μετά από διαπραγματεύσεις 6 ημερών απέσυρε την πρόσκληση της Ροδεσίας (ψηφοφορία 36 υπέρ, 31 κατά και 3 απόντες).
Η ελληνική συμμετοχή στους Ολυμπιακούς Αγώνες του Μονάχου
Δύο μετάλλια κατέκτησε η Ελλάδα στο Μόναχο:
Μέσα στην οκτάδα βρέθηκαν:
Πίνακας Μεταλλίων
* Κατηγορία:Πολυαθλητικές διοργανώσεις το 1972
Δημήτριος ο Φαληρεύς
Ο Δημήτριος ο Φαληρεύς (περ. 345 π.Χ. - περ. 280 π.Χ.) ήταν πολιτικός και περιπατητικός φιλόσοφος της αρχαίας Αθήνας. Ο Δημήτριος συνέγραψε πολλά συγγράμματα, που όμως δεν διασώθηκαν. Ως ρήτορας εισήγαγε στη ρητορική τέχνη το ασιανό ύφος μαζί με τον Ηγησία τον Μάγνη.
Γεννήθηκε γύρω στο 345 π.Χ.. Ήταν μαθητής του Θεόφραστου της Ερέσου. Ο αδελφός του ο Ιμεραίος είχε εκτελεστεί το 322 π.Χ. κατά την διάρκεια του λαμιακού πολέμου ως μέλος της αντιμακεδονικής παράταξης, ο Δημήτριος όμως είχε διαφορετικές πολιτικές πεποιθήσεις και λόγω της ρητορικής του ικανότητας απόκτησε στην Αθήνα τόσο μεγάλη επιρροή, που διορίσθηκε από τον βασιλιά Κάσσανδρο ως «επιστάτης» των Αθηναίων. Κυβέρνησε για δέκα ολόκληρα χρόνια (317-307 π.Χ.). Στο διάστημα αυτό υπηρέτησε επάξια, αυξάνοντας τα έσοδα της Αθήνας και αλλάζοντάς της μορφή με τις καλαίσθητες διακοσμήσεις του. Οι Αθηναίοι για να τον ευχαριστήσουν έστησαν προς τιμήν του 360 ανδριάντες, έναν για κάθε μέρα του έτους. Το 307 π.Χ. και μετά την κατάληψη της Αθήνας από τον Δημήτριο Α' τον Πολιορκητή έφυγε για την Αλεξάνδρεια για να γλυτώσει από την θανατική ποινή που του επέβαλαν οι Αθηναίοι. Εκεί τον υποδέχτηκε ο Πτολεμαίος Α' με μεγάλες τιμές και του ανέθεσε την ίδρυση της Βιβλιοθήκης της Αλεξάνδρειας. Έθεσε τα θεμέλια της γραμματικής και της κριτικής φιλολογίας, βοήθησε με τις συμβουλές του στη μετάφραση των ιερογλυφικών χρονικών της Αιγύπτου και των απόκρυφων ιουδαϊκών βιβλίων. Εξορίστηκε από τον Πτολεμαίο Β' (διάδοχος του Πτολεμαίου Α') και κατέφυγε στην Άνω Αίγυπτο, όπου και πέθανε το 283 π.Χ. από τσίμπημα φιδιού.
Η λάμψη (τηλεοπτική σειρά)
Η Λάμψη ήταν η μακροβιότερη τηλεοπτική σειρά στην ιστορία της ελληνικής τηλεόρασης. Για 14 ολόκληρα χρόνια προβαλλόταν από τον τηλεοπτικό σταθμό ΑΝΤ1 όλες τις καθημερινές. Αριθμεί 3.457 επεισόδια. Ξεκίνησε στις 16 Σεπτεμβρίου 1991 και ολοκληρώθηκε στις 29 Ιουλίου 2005 (με τηλεθέαση 41,4%). Συνολικά γράφτηκαν 150.000 σελίδες διαλόγων για 190 ιστορίες, συμμετείχαν 1.500 ηθοποιοί, ενώ εργάστηκαν 7 σκηνοθέτες και αμέτρητοι τεχνικοί.
Το σενάριο έγραψε ο Νίκος Φώσκολος, ο οποίος επίσης εργάστηκε αποκλειστικά ως σκηνοθέτης τουλάχιστον για τα πρώτα 30 επεισόδια. Ο ίδιος βρέθηκε για πρώτη φορά στις εγκαταστάσεις του νεοσύστατου τότε ΑΝΤ1 το 1990, όπου και έγινε μια πρώτη συζήτηση για τη σειρά και τη προετοιμασία της. Οι ιθύνοντες του καναλιού επέμεναν στην πρώτη τους σκέψη για μια εβδομαδιαία σειρά. Εκείνος όμως είχε τις αντιρρήσεις του, επιθυμώντας μια καθημερινή, και τελικά κέρδισε. Η προετοιμασία της σειράς διήρκησε σχεδόν έναν ολόκληρο χρόνο.
Η σειρά ξεκίνησε την Κυριακή 15 Σεπτεμβρίου 1991 με ένα πιλοτικό επεισόδιο που περιλάμβανε σκηνές από τα πρώτα 4 επεισόδια της σειράς, με σκοπό οι τηλεθεατές να μπουν στην πλοκή του έργου, σημείωσε υψηλή τηλεθέαση και την επόμενη μέρα προβλήθηκε κανονικά το 1ο επεισόδιο. Η λάμψη, όπως είχε πει και σε συνεντεύξεις ο Νίκος Φώσκολος, προοριζόταν αρχικά για 250 επεισόδια, όμως λόγω της τεράστιας επιτυχίας της συνεχίστηκε για πολλές ακόμη σεζόν, και τελείωσε τον Ιούλιο του 2005.
Μητροπολίτης Πολυανής και Κιλκισίου Βαρθολομαίος
Ο Μητροπολίτης Πολυανής και Κιλκισίου Βαρθολομαίος (κατά κόσμον Δημήτριος Αντωνίου-Τριανταφυλλίδης, Θεσσαλονίκη, 1969) είναι Έλληνας επίσκοπος, μητροπολίτης Πολυανής και Κιλκισίου.
Η λάμψη (τηλεοπτική σειρά)
Η σειρά προβλήθηκε και στο εξωτερικό. Στη Βουλγαρία προβλήθηκε ολόκληρη από το κανάλι Nova, από το 2000 έως την άνοιξη του 2011.
Μητροπολίτης Πολυανής και Κιλκισίου Βαρθολομαίος
Βιογραφία
Ο κατά κόσμον Δημήτριος Αντωνίου-Τριανταφυλλίδης γεννήθηκε το 1969 στη Θεσσαλονίκη. Αφού ολοκλήρωσε εκεί τις εγκύκλιες σπουδές του, φοίτησε στο Εκκλησιαστικό Λύκειο Λαμίας. Στη συνέχεια σπούδασε θεολογία, λαμβάνοντας πτυχίο από την Θεολογική Σχολή του Εθνικού και Καποδιστριακού Πανεπιστημίου Αθηνών.
Η λάμψη (τηλεοπτική σειρά)
Υπόθεση
Η Βίρνα Λιώση Δράκου είναι μια απόλυτα αφοσιωμένη στη δικαιοσύνη γυναίκα. Σπούδασε στην Αμερική, όπου και γνώρισε τον σύζυγο της, Γιάγκο Δράκο. Η σχέση τους πριν προλάβει να εξελιχθεί, διακόπηκε από ένα ατύχημα που είχαν οι γονείς της με το αυτοκίνητο. Έτσι οι δρόμοι τους χωρίστηκαν. Οι γονείς της πέθαναν. Η ίδια βρέθηκε στο Λονδίνο για ένα μικρό χρονικό διάστημα. Ο Γιάγκος έφυγε από τη Βοστώνη για τη Νότια Αφρική. Ύστερα η Βίρνα ήρθε στην Αθήνα, όπου έμεινε με τον αδερφό της, Βάσο, που υπηρετούσε στο Λιμενικό Σώμα. Η Βιρνα έγινε δικαστής και αργότερα αντιεισαγγελέας εφετών και τελικώς εισαγγελέας εφετών.
Με τον Γιάγκο συναντήθηκαν εντελώς τυχαία και έπειτα από κάποια χρόνια σε μια ερημική ταβέρνα με θέα τη θάλασσα. Το γεγονός ότι κανένας από τους δύο δεν ήταν παντρεμένος τους ένωσε και πάλι. Ο Γιάγκος είχε τρία παιδιά από τον πρώτο του γάμο, τον Αλέξη, την Τατιάνα, και τον Τίμο. Όταν η Βίρνα γνώρισε τα παιδιά, ο Αλέξης - μεγαλύτερος των άλλων δύο - ήταν μόλις 15 χρονών. Ερωτεύτηκε τη Βίρνα με το που την πρωτοείδε. Κράτησε τον έρωτα του κρυφό και άλλωστε ήταν αδύνατο να τον εκφράσει λόγω της μικρής του ηλικίας. Η Τατιάνα, που από μικρή φιλοδοξούσε να γίνει ηθοποιός, εξελίχθηκε σε μια από τις πλέον κορυφαίες. Αρραβωνιάστηκε και αργότερα παντρεύτηκε τον γνωστό σκηνοθέτη Ρένο Βελμύρα. Ο Τίμος αρχικά ήταν ένας αρκετά επαναστατικός χαρακτήρας και ερχόταν συχνά σε έντονες συγκρούσεις με τον πατέρα του.
Μητροπολίτης Πολυανής και Κιλκισίου Βαρθολομαίος
Βιογραφία
Το 1992 χειροτονήθηκε Διάκονος και το 1994 πρεσβύτερος (λαμβάνοντας και το οφφίκιο του αρχιμανδρίτη) από τον ε­πίσκοπο Τράλ­λε­ων Ι­σίδωρο. Από το 1995 έως και την εκλογή του υπηρέτησε ως εφημέριος και προϊστάμενος του ιστορικού Ι­ερ­ού Να­ού Με­τα­μορ­φώ­σε­ως του Σω­τή­ρος στην Πλάκα.
Η λάμψη (τηλεοπτική σειρά)
Υπόθεση
Στο πρώτο επεισόδιο της σειράς η Βίρνα επισκέπτεται τον Γιάγκο στο γραφείο του στην εταιρεία Giant προκειμένου να τον ενημερώσει για την ξαφνική προαγωγή της σε αντιεισαγγελέα εφετών, χωρίς όμως να γνωρίζει ότι ο ίδιος εδώ και 7 ολόκληρα χρόνια διατηρεί δεσμό με την ιδιαιτέρα γραμματέα του, τη Σάντρα. Ή αποκάλυψη της αλήθειας γίνεται στον κρυστάλλινο πύργο της Giant, όταν η Βίρνα, εντελώς ανυποψίαστη, ανοίγει την πόρτα του γραφείου και βλέπει τον σύζυγο της να βρίσκεται στην αγκαλιά της μισόγυμνης γραμματέως του. Η ίδια προσπαθεί και καταφέρνει να διατηρήσει την ψυχραιμία της.
Το βράδυ της ίδιας μέρας καλεί τη Σάντρα σε ένα απόμερο μπαρ και κάνουν μια σχετικά πολιτισμένη συζήτηση πάνω σε ότι έχει συμβεί. Ύστερα μεθάει και λίγες ώρες αργότερα βρίσκεται πεσμένη κάτω στην άσφαλτο, ζαλισμένη, στον κλειστό χώρο κάποιας υπόγειας διάβασης περιτριγυρισμένη από δύο αλήτες ληστές και βιαστές που τις σκίζουν βίαια τα ρούχα, ενώ πριν από μερικά λεπτά της έχουν πάρει όλα της τα κοσμήματα και γενικότερα κάθε τι πολύτιμο που είχε πάνω της. Ευτυχώς ο νεαρός ιδιοκτήτης του μπαρ, στο οποίο βρισκόταν πριν από λίγα λεπτά, ακούει τις φωνές της και τρέχει να τη σώσει. Την πάει μέχρι το σπίτι του, φροντίζει τις πληγές της και τη βάζει να κοιμηθεί. Την επόμενη μέρα, αφού τον ευχαριστήσει, φεύγει από το σπίτι του. Τίποτα δεν φαίνεται πως θα αποτελέσει αιτία αυτοί οι δύο άνθρωποι να ξανασυναντηθούν. Ωστόσο λίγες ώρες αργότερα ο ίδιος άνθρωπος, ο Στράτος, βρίσκεται μπροστά της, στο γραφείο της, καθώς κατηγορείται άδικα για τον φόνο ενός συμβούλου του πρωθυπουργού της χώρας. Η ίδια που αποτελεί το μοναδικό του άλλοθι μπορεί να τον σώσει, αλλά εκείνος δεν την αφήνει, θέλοντας να την προστατέψει από τον διασυρμό. Φυλακίζεται και ένας έρωτας γεννιέται στη ψυχή και των δύο.
Μητροπολίτης Πολυανής και Κιλκισίου Βαρθολομαίος
Βιογραφία
Παράλληλα, από το 2001 υ­πη­ρέτησε στην Ιε­ρά Σύ­νο­δο της Εκ­κλη­σί­ας της Ελ­λά­δος, ως Δι­ευ­θυν­τής του Γρα­φεί­ου Ε­πι­κυ­ρώ­σε­ων και Γραμ­μα­τέας των Ει­δι­κών Συ­νο­δι­κών Ε­πι­τρο­πών Πο­λι­τι­στι­κής Ταυ­τό­τη­τος και Α­κα­δη­μί­ας Εκ­κλη­σι­α­στι­κών Τε­χνών, κα­θώς και ως Μέ­λος της Υ­πο­ε­πι­τρο­πής Καλ­λι­τε­χνι­κών Εκ­δη­λώ­σε­ων της Ι­ε­ράς Συ­νό­δου της Εκ­κλη­σί­ας της Ελ­λά­δος. Ως αρχιμανδρίτης, εκπροσώπησε την Ιερά Σύνοδο της Εκκλησίας της Ελλάδος σε εκδηλώσεις στην Ελλάδα και το εξωτερικό, συμμετείχε ως εισηγητής και σύνεδρος σε Συνέδρια και αρθρογράφησε στον ημερήσιο Τύπο.
Η λάμψη (τηλεοπτική σειρά)
Υπόθεση
Η Βίρνα εγκαθίσταται προσωρινά στο σπίτι της γραμματέως της και πολύ στενής της φίλης Ελβίρας Κατακουζηνού. Η συμπεριφορά του Αλέξη στο διάστημα αυτό την κάνει να πιστέψει πως μετά το Γιάγκο και τον Στράτο ένας νέος άντρας, ο γιος του συζύγου της, νιώθει κάτι παραπάνω από μητρική, αδελφική ή φιλική αγάπη για αυτή. Ο Γιάγκος, ισχυριζόμενος πως έχει καρκίνο, καταφέρνει και πείθει τη Βίρνα να γυρίσει σπίτι. Ο Αλέξης νιώθει πως ήρθε η ώρα να εκφράσει για πρώτη φορά τα συναισθήματα του στη Βίρνα και το κάνει. Η ίδια αφού το κρατάει για λίγο καιρό κρυφό από τον άντρα της, αποφασίζει κάποια στιγμή να του το πει. Ο Αλέξης έχει μια έντονη σύγκρουση με τον πατέρα του που τον οδηγεί να φύγει από το σπίτι για το εξωτερικό. Ενώ έχει κλείσει ήδη τα εισιτήρια, πηγαίνει στο γραφείο της Βίρνας να την αποχαιρετήσει και πάνω στο παθιασμένο φιλί του αποχαιρετισμού ο ληστής και παραλίγο βιαστής της Βίρνας μπαίνει μέσα με σκοπό να τη δολοφονήσει (Η Βίρνα εδώ και καιρό έχει αναλάβει την υπόθεση ενός βιασμού για την οποία βασικός και φαινομενικά μοναδικός κατηγορούμενος θεωρείται ο άνθρωπος που τότε αποπειράθηκε να βιάσει την ίδια). Οι σφαίρες του όπλου που είχε σκοπό να δολοφονήσει τη Βίρνα, βρίσκουν τον Αλέξη, που μπαίνει μπροστά της για να την προστατέψει, και τον οδηγούν για μέρες στο νοσοκομείο. Όμως, εκτός από τα σχετικά σοβαρά σωματικά τραύματα, ο Αλέξης χάνει για καιρό τη μνήμη του.
Μητροπολίτης Πολυανής και Κιλκισίου Βαρθολομαίος
Βιογραφία
Στις 8 Οκτωβρίου 2021 εξελέγη Μητροπολίτης Πολυανής και Κιλκισίου. Χειροτονήθηκε επίσκοπος στις 16 Οκτωβρίου 2021 στον Μητροπολιτικό Ναό Αθηνών.
Παραπομπές
Βαρθολομαιος
Η λάμψη (τηλεοπτική σειρά)
Υπόθεση
Η γραμματέας της, Βερόνικα, με την οποία κατοικούν μαζί σε μία έπαυλη στη λεωφόρο των Κάκτων, κοντά στο σπίτι της οικογένειας Δράκου, συναντά τον Αλέξη και ζητά να αναλάβει την κυρία Κένιχ ως προσωπικός της ιατρός. Ο ίδιος μαγεύεται από την Κένιχ και νιώθει απερίγραπτα και ανάμεικτα συναισθήματα κάθε φορά που τη συναντά. Η γραμματέας της συλλαμβάνεται κάποια στιγμή την ώρα που ήταν έτοιμη να αγοράσει βαριά ναρκωτικά. Φυσικά αυτά δεν προορίζονταν για την ίδια, μα για την εργοδότρια της, καθώς τη βοηθούν να καταπραΰνει τους πόνους της. Η Βίρνα, φανατική δικαστής, πρόσφατα επιφορτισμένη με την εποπτεία των ερευνών για την πάταξη του εμπορίου ναρκωτικών, αναλαμβάνει την υπόθεση. Επισκέπτεται δύο φορές τη Χριστίνα στο σπίτι της και κάνει μία έρευνα σχετικά με το παρελθόν της, που όμως δεν της παρέχουν επαρκείς πληροφορίες για αυτήν. Ανακαλύπτει όμως πως η κυρία Κένιχ είναι ιδιαιτέρως πλούσια (με περιουσία 200.000.000 δολάρια, ήτοι 40 δις δραχμές τότε) και αναρωτιέται πως είναι δυνατόν κάτι τέτοιο να είναι εφικτό, δεδομένου της κατάστασής της (ανάπηρη) και της αδυναμίας της να εργαστεί. Υποψιάζεται πως τα χρήματά της προέρχονται από εμπόριο ναρκωτικών. Επιπλέον, αισθάνεται πως ο Αλέξης δεν ενδιαφέρεται απλώς για την ασθενή του, παρά νιώθει ερωτικά συναισθήματα γι' αυτήν. Σε αυτό το διάστημα ο Αλέξης αντιλαμβάνεται πόσο πολύ τον αγαπάει η Βίρνα.
Ο Ιάγος, ένας άντρας που λόγω δικαστικής πλάνης κατηγορήθηκε και κλείστηκε άδικα στη φυλακή, έχει πλέον αποδράσει και απειλεί να εκδικηθεί όχι μονάχα τη Βίρνα (που τον καταδίκασε), αλλά γενικότερα όλη την οικογένεια. Ύστερα από μια σειρά αποτυχημένες απόπειρες, καταφέρνει να απαγάγει τη Σελήνη, μια νεαρή ασθενή του Αλέξη που εδώ και 2 χρόνια κατοικεί στην έπαυλη και έχει γίνει ιδιαίτερα αγαπητή από όλη την οικογένεια. Ο Αλέξης συναντά τυχαία έναν από τους απαγωγείς σε κάποιο πρατήριο βενζίνης. Αποφασίζει να τους ακολουθήσει με το αυτοκίνητο με σκοπό να εντοπίσει τη Σελήνη. Οι απαγωγείς αναδεικνύονται κυρίαρχοι της κατάστασης και ζητούν επιπλέον λύτρα. Τελικά κάποια στιγμή ο Αλέξης και η Σελήνη επιστρέφουν σώοι και αβλαβείς στο σπίτι.
Έπειτα από λίγες μέρες, ο μικρός γιος της Τατιάνας από κάποια παράνομη σχέση που είχε στο παρελθόν, έρχεται να ταράξει τη ζωή των Δράκων. Τότε η Βίρνα αποφασίζει να πει πως το παιδί αυτό είναι δικό της στην προσπάθεια της να προστατέψει την Τατιάνα και να σώσει το γάμο αυτής. Ο Αλέξης πληγωμένος, πάει στο γραφείο της Βίρνας και της ζητάει να του απολογηθεί. Είναι ιδιαίτερα βίαιος, μα ακόμα περισσότερο λίγες μέρες αργότερα στο σαλόνι της έπαυλης όπου μεθυσμένος προσβάλλει, χαστουκίζει, φιλά παρά τη θέλησή της και ρίχνει στον καναπέ τη γυναίκα του πατέρα του.
Παραπομπές
Λάμψη, Η Κατηγορία:Ελληνικές σαπουνόπερες
Ασεξουαλικότητα
μικρογραφία|Σημαία της ασεξουαλικής υπερηφάνειας
Ασεξουαλικότητα ή μη σεξουαλικότητα ή αφυλοφιλία (Αγγλ. Asexuality) είναι η έλλειψη ερωτικής έλξης από κάποιο άτομο οποιουδήποτε φύλου, ή το ανύπαρκτο ή χαμηλό ενδιαφέρον για σεξουαλική δραστηριότητα. Σε ορισμένες περιπτώσεις, άτομα που αυτοπροσδιορίζονται ως ασεξουαλικά, υποστηρίζουν ότι το σεξ, εγγενώς, δεν το αναζητούν ή ότι δεν τους ενδιαφέρει το σεξ ή ότι δεν το θέλουν ή δεν το απολαμβάνουν ή ότι δεν θέλουν να κάνουν το σεξ, κομμάτι των σχέσεών τους. Η ασεξουαλικότητα μπορεί να θεωρηθεί ως έλλειψη σεξουαλικού προσανατολισμού ή μία μορφή τέταρτου σεξουαλικού προσανατολισμού, ανάμεσα στην ετεροφυλοφιλία, την ομοφυλοφιλία και την αμφιφυλοφιλία. Είναι ίσως ένας όρος-ομπρέλα, με τον οποίο κατηγοριοποιείται ένα ευρύτερο φάσμα από διάφορες ασεξουαλικές υποταυτότητες. Μία μελέτη, που πραγματοποιήθηκε το 2004, τοποθέτησε την ασεξουαλικότητα στο 1% του πληθυσμού της Βρετανίας.
Η ασεξουαλικότητα δεν είναι κάποιο κόμπλεξ ή αρρώστια. Δεν είναι το αποτέλεσμα κάποιας σεξουαλικής κακοποίησης. Δεν είναι σημάδι μίσους σε οποιοδήποτε φύλο ή σεξουαλικό προσανατολισμό. Δεν είναι κάτι παροδικό, μία τάση ή ένα είδος επανάστασης ενάντια στο σεξ. Δεν είναι αποτυχία εύρεσης κατάλληλου συντρόφου. Η ασεξουαλικότητα είναι κάτι διαφορετικό από την αποχή από τη σεξουαλική επαφή και την αγαμία, τα οποία αποτελούν συμπεριφορές που τις προκαλούν παράγοντες, όπως προσωπικές ή θρησκευτικές πεποιθήσεις. Ο σεξουαλικός προσανατολισμός, σε αντίθεση με τη σεξουαλική συμπεριφορά, θεωρείται διαρκής. Κάποια ασεξουαλικά άτομα προχωρούν σε σεξουαλική συνεύρεση ανεξάρτητα από το αν έχουν έλλειψη διάθεσης για σεξ ή σεξουαλική έλξη, για διάφορους λόγους όπως η επιθυμία να ευχαριστήσουν τον εαυτό τους ή τον σύντροφό τους, ή την επιθυμία να κάνουν παιδιά.
Η αποδοχή της ασεξουαλικότητας ως σεξουαλικός προσανατολισμός και πεδίο επιστημονικής έρευνας είναι ακόμα σχετικά νέα, καθώς ένα διευρυμένο αντικείμενο έρευνας από κοινωνιολογικό και ψυχολογικό πρίσμα έχει αρχίσει να αναπτύσσεται. Ενώ κάποιοι ερευνητές θεωρούν την ασεξουαλικότητα σεξουαλικό προσανατολισμό, άλλοι ερευνητές διαφωνούν. Με την έλευση του διαδικτύου και των κοινωνικών δικτύων, πολλές κοινότητες ασεξουαλικότητας έχουν αρχίσει να δημιουργούνται. Η γνωστότερη και γονιμότερη κοινότητα είναι το Asexual Visibility and Education Network (AVEN) (Δίκτυο Ορατότητας και Εκπαίδευσης για την Ασεξουαλικότητα), που ιδρύθηκε το 2001 από τον David Jay.
Τα ασεξουαλικά άτομα δεν αποφεύγουν στο σύνολό τους, τις στενές ρομαντικές ή συναισθηματικές σχέσεις. Δεν ορίζονται από ανώμαλη βιολογία ή μη λειτουργικά γεννητικά όργανα. Δεν είναι ψυχικά ασθενείς, άτομα με αυτισμό ή αναπηρίες. Δεν είναι εξ' ορισμού, μοναχικά ή αντικοινωνικά άτομα. Δεν είναι εξ' ορισμού ανώριμα ή ανίκανα. Δεν είναι, σαν ομάδα, αισθητικά πιο όμορφα ή πιο άσχημα, από άτομα των υπολοίπων σεξουαλικών προσανατολισμών. Αντίθετα, κάποια από τα άτομα που ανήκουν στο φάσμα της ασεξουαλικότητας θέλουν ρομαντισμό, ενώ κάποια άλλα δεν τον αναζητούν. Κάποια προτίθενται να κάνουν σεξ. Κάποια ασεξουαλικά άτομα είναι παρθένοι, ενώ κάποια προβαίνουν στην πράξη του αυνανισμού.
Όσον αφορά συγκεκριμένα τη σεξουαλική δραστηριότητα, η ανάγκη ή επιθυμία για αυνανισμό, αναφέρεται συνήθως ως λίμπιντο και την διαχωρίζουν από την σεξουαλική έλξη και την σεξουαλικότητα. Τα ασεξουαλικά άτομα που αυνανίζονται, γενικά θεωρούν την πράξη του αυνανισμού ως ένα φυσικό αποτέλεσμα του ανθρώπινου οργανισμού και όχι ως ένα σημάδι υποβόσκουσας σεξουαλικότητας, το οποίο ίσως δεν βρίσκουν καν ευχάριστο. Κάποιοι ασεξουαλικοί άντρες δεν έχουν καθόλου στύση, με αποτέλεσμα να καθίσταται ανέφικτη η σεξουαλική πράξη. Τα ασεξουαλικά άτομα επίσης διαφέρουν ως προς τα αισθήματά τους απέναντι στο σεξ. Κάποια είναι αδιάφορα και συναινούν στο σεξ, αποκλειστικά για την ευχαρίστηση του συντρόφου τους, ενώ κάποια άλλα είναι κάθετα αντίθετα σε αυτή την ιδέα, χωρίς κάτι τέτοιο να σημαίνει ότι νιώθουν απέχθεια για τα άτομα που κάνουν σεξ.
Εξωτερικοί σύνδεσμοι
Κατηγορία:Σεξουαλικός προσανατολισμός Κατηγορία:Σεξουαλική έλξη
Αν Χάθαγουεϊ
Η Χάθαγουεϊ ενσάρκωσε και δραματικούς ρόλους στης ταινίες Σκοτεινός Κόσμος και στην ταινία Το μυστικό του Brokeback Mountain  το 2005. Πρωταγωνίστησε στην ταινία Ο Διάβολος Φοράει Prada το 2006 και εμφανίστηκε στην ταινία Ερωτευμένη Τζέιν στην οποία ενσάρκωσε την αγγλίδα μυθιστοριογράφο Τζέιν Όστεν. Το 2008, επευφημήθηκε για τον πρωταγωνιστικό της ρόλο στην ταινία Η Ρέιτσελ παντρεύεται, για τον οποίο κέρδισε διάφορα βραβεία και μια υποψηφιότητα για όσκαρ Α' Γυναικείου ρόλου . Το 2010, πρωταγωνίστησε σε πετυχημένες εισπρακτικά ταινίες όπως το Valentine's Day και την ταινία του Τιμ Μπάρτον Η Αλίκη στην Χώρα των Θαυμάτων.
Το περιοδικό People την ονόμασε μια από τις πιο σημαντικές πρωτοεμφανιζόμενες σταρ του 2001. Εμφανίστηκε στην λίστα του περιοδικού με τις 50 πιο όμορφες γυναίκες στον κόσμο το 2006.
Πρώτα χρόνια
Η Χάθαγουεϊ γεννήθηκε στο Μπρούκλιν της Νέας Υόρκης. Ο πατέρας της, Τζέραρντ Τόμας Χάθαγουεϊ, είναι δικηγόρος, και η μητέρα της Κάθλιν Αν, είναι ηθοποιός από την οποία εμπνεύστηκε η Χάθαγουεϊ να γίνει ηθοποιός. Η οικογένεια μετακινήθηκε στο Millburn του Νιού Τζέρσεϊ όταν η Χάθαγουεϊ ήταν 6 ετών. Η Χάθαγουεϊ έχει έναν μεγαλύτερο αδερφό, τον Μάϊκλ, και έναν μικρότερο, τον Τόμας. Είναι ιρλανδικής και γαλλικής καταγωγής, με μακρινές ρίζες αμερικανών ιθαγενών και γερμανών.
Η Χάθαγουεϊ πίστευε πολύ στον καθολικισμό. Έχει δηλώσει μάλιστα ότι κατά τη διάρκεια της παιδικής ηλικίας ήθελε να γίνει καλόγρια. Εντούτοις, στην ηλικία των 15, αποφάσισε να μην γίνει καλόγρια όταν έμαθε ότι ο μεγάλος αδελφός της ήταν ομοφυλόφιλος. Παρά την καθολική ανατροφή της, αισθάνθηκε ότι δεν θα μπορούσε να είναι μέρος μιας θρησκείας που καταδικάζει της σεξουαλικές προτιμήσεις του αδερφού της. Το 2009 δήλωσε ότι είναι μη-θρησκευτικός Χριστιανός και ύστερα δήλωσε ότι η θρησκευτική πίστη της είναι "ένα έργο υπό κατασκευή ".
Ως υψίφωνος (σοπράνο), η Χάθαγουεϊ εμφανίστηκε με το γυμνάσιο Honors Chorus στο Κάρνεγκι Χωλ. Τρεις μέρες μετά την εμφάνιση της στο Carnegie Hall, έκανε κάστινγκ για την μικρού μήκους τηλεοπτική σειρά του Fox Get Real στην ηλικία των 16 ετών.
Η Χάθαγουεϊ είναι εκπαιδευμένη σκηνική ηθοποιός και έχει δηλώσει ότι προτιμά της εμφανίσεις στο θέατρο από τους ρόλους ταινιών. Το υποκριτικό της ταλέντο έχει συγκριθεί με αυτό των Τζούντι Γκάρλαντ και Όντρεϊ Χέπμπορν. Η Χάθαγουεϊ εχει αναφέρει οτί η Γκάρλαντ είναι μια από της αγαπημένες της ηθοποιούς και η Μέριλ Στριπ το είδωλό της.
Προσωπική ζωή
Το φθινόπωρο του 2008 εμφανίστηκε σε νυχτερινό σόου μιλώντας για την εμπειρία της με το κάπνισμα. Η ηθοποιός, που ξεκίνησε να καπνίζει "βαριά" κατα την διάρκεια των γυρισμάτων της ταινίας Η Ρεϊτσελ παντρευεται, είπε ότι το "έκοψε για λίγο", αλλά το άρχισε ξανά αμέσως μετά το αγχωτικό καλοκαίρι της και το τέλος της σχέσης της με τον Ραφαέλο φολιέρι. Η Χάθαγουεϊ πίστωσε ότι έκοψε οριστικά το κάπνισμα, και δήλωσε την επιστροφή της στην χορτοφαγία.
Το Νοέμβριο του 2008, η Χάθαγουεϊ δήλωσε ότι έχει σχέση με τον ηθοποιό Άνταμ Σούλμαν. .
Όσον αφορά στην προσωπική διαμάχη και στη επαναλαμβανόμενη προσοχή των μέσων ενημέρωσης στο όνομα της, η Χάθαγουεϊ χρησιμοποιεί τα λόγια που είχε αναφέρει ο μεγάλος μυθιστοριογράφος Όσκαρ Ουάιλντ: "Όσο λιγότερα λέγονται για τη ζωή του πληγέντος τόσο το καλύτερο."
Φιλμογραφία
2020   το τελευταίο πράγμα που ήθελε
Εξωτερικοί σύνδεσμοι
Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένοι με BAFTA Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανοί φεμινιστές
Σαανσί
Το Σαανσί (κινεζικά: 陕西, εναλλακτική ορθογραφία Σενσί) είναι μια μεσόγεια επαρχία της Λαϊκής Δημοκρατίας της Κίνας. Επίσημα αποτελεί μέρος της Βορειοδυτικής Κίνας. Συνορεύει με τις επαρχίες Σανσί (στα ΒΑ, Α), Χενάν (στα Α), Χουμπέι (στα ΒΑ), Τσονγκτσίνγκ (στα Ν), Σετσουάν (στα ΝΔ), Κανσού (στα Δ), Νινγκσιά (στα ΒΔ) και Εσωτερική Μογγολία (στα Β).
Η Σαανσί έχει έκταση 205.800 τ.χλμ. και πληθυσμό περίπου 37 εκατομμυρίων ατόμων, όντας η 16η πολυπληθέστερη κινεζική επαρχία. Η πρωτεύουσα της επαρχίας, η Σιάν, βρίσκεται στην περιοχή που βρίσκονταν οι πρώην κινεζικές πρωτεύουσες Φενγκχάο και Τσανγκ'άν και είναι η μεγαλύτερη πόλη στη βορειοδυτική Κίνα. Παράλληλα είναι μια από τις παλαιότερες πόλεις στην Κίνα και η παλαιότερη από τις Τέσσερις Μεγάλες Αρχαίες Πρωτεύουσες, όντας η πρωτεύουσα των εξής δυναστειών: Δυτικών Τσόου, Δυτικών Χαν, Τζιν, Σουέι και Τανγκ. Η Σιανγιάνγκ ήταν η πρωτεύουσα της δυναστείας Τσιν και βρίσκεται βόρεια κατά μήκος του ποταμού Ουέι. Πέρα από την Σιάν και την Σιανγιάνγκ, οι άλλες πόλεις νομαρχιακού επιπέδου της επαρχίας είναι οι Ανκάνγκ, Μπαοτσί, Χαντσόνγκ, Σανγκλουό, Τονγκτσουάν, Ουεϊνάν, Γιαν'άν και Γιουλίν.
Το Σαανσί χωρίζεται γεωγραφικά σε τρία μέρη, το Βόρειο, το Κεντρικό και το Νότιο Σαανσί. Το βόρειο Σαανσί (ή Σαανμπέι) αποτελεί το νοτιοανατολικό τμήμα της λεκάνης Ορντός, αποτελούμενο κατά κύριο λόγο από τις πόλεις νομαρχιακού επιπέδου Γιουλίν και Γιαν'άν στο βόρειο οροπέδιο Λόες, χωριζόμενο από την έρημο Ορντός και τα λιβάδια της πόλης του Ορντός της Εσωτερικής Μογγολίας από το Μεγάλο Τείχος των Μινγκ. Το κεντρικό Σαανσί (ή Σααντσόνγκ), γνωστή και ως Γκουαντσόνγκ, καταλαμβάνει την λεκάνη απορροής του κάτω ποταμού Ουέι ανατολικά του όρους Λονγκ και βόρεια των Ορέων Τσινλίνγκ όπου ζουν οι περισσότεροι κάτοικοι της επαρχίας. Το νότιο Σαανσί (ή Σαανάν) αποτελείται από τρεις νομαρχιακές πόλεις της ιστορικής περιοχής Μπασού νότια των ορέων Τσινλίνγκ και καταλαμβάνει τις τρεις ορεινές πόλεις Χαντσόνγκ, Ανκάνγκ και Σανγκλουό. Μαζί με περιοχές των γειτονικών επαρχιών Σανσί και Χενάν αποτελούσε το λίκνο του κινέζικου πολιτισμού.
Δημογραφία
Η συντριπτική πλειοψηφία του πληθυσμού του Σαανσί είναι Κινέζοι Χαν. Η κύρια γλώσσα είναι τα μανδαρινικά, συμπεριλαμβανομένης της νοτιοδυτικής διαλέκτου και της διαλέκτου Τσονγκιουάν. Ομιλείται και η ποικιλία των κινεζικών τσιν.
Οικονομία
Το Σαανσί έχει την 15η μεγαλύτερη οικονομία της Κίνας και βρίσκεται στη μέση μεταξύ των κινεζικών διοικητικών διαιρέσεων. Τα ορυκτά καύσιμα και οι τομείς υψηλής τεχνολογίας, αποτελούν τις δύο μεγαλύτερες βιομηχανίες στην Επαρχία Σαανσί. Ο τομέας της υψηλής τεχνολογίας περιλαμβάνει την αεροπορική και αεροδιαστημική βιομηχανία, ενώ το Σαανσί παράγει πάνω από το 50% της έρευνας και ανάπτυξης και εξοπλισμού για την εγχώρια βιομηχανία εμπορικής αεροπορίας της Κίνας.
Εξωτερικοί σύνδεσμοι
Κατηγορία:Δυτική Κίνα Κατηγορία:Επαρχίες της Κίνας Κατηγορία:Σελίδες με πηγές CS1 στα Κινεζικά (zh)
Γουίλιαμ Γκίλμπερτ (αστρονόμος)
μικρογραφία|Το εξώφυλλο της έκδοσης του De Magnete του 1628 Ο Γουίλιαμ Γκίλμπερτ (William Gilbert, Κόλτσεστερ 1544 – Λονδίνο 1603) ήταν Άγγλος γιατρός και φυσικός. Ολοκλήρωσε τις ιατρικές του σπουδές στο Κέιμπριτζ το 1569 και εγκαταστάθηκε το 1573 στο Λονδίνο, όπου εργάστηκε ως ιατρός. Υπήρξε μέλος του Κολεγίου του Αγίου Ιωάννη στο Κέιμπριτζ και γιατρός στην Αυλή της βασίλισσας Ελισάβετ Α΄. Το 1600 το βιβλίο του Περί μαγνητών (De Magnete, Magneticisque Corporibus) εκδίδεται. Ο Γκίλμπερτ διατύπωσε πρώτος την υπόθεση ότι η Γη είναι ένας μαγνήτης και μαγνήτισε μία σιδερένια σφαίρα (terrella), για να αποδείξει ότι αυτή επιδρά πάνω στη μαγνητική βελόνα με τον ίδιο τρόπο όπως η Γη. Ο Γκίλμπερτ διαχώρισε τα σώματα σε μονωτές και αγωγούς. Η κοσμοθεωρία του για τη δομή του σύμπαντος υπήρξε πρωτοποριακή. Ακόμα, εφηύρε το ηλεκτροσκόπιο. Tέλος, θεμελίωσε την υπόθεση ότι αυτό που κρατά τους πλανήτες στην τροχιά τους θα έπρεπε να αποτελεί κάποια μορφή μαγνητικής έλξης.
Παραπομπές
Κατηγορία:Άγγλοι φυσικοί Κατηγορία:Άγγλοι ιατροί
1576 Φαβιόλα
Η Φαβιόλα (Fabiola) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,846. Ανακαλύφθηκε το 1948 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της προς τιμή της βασίλισσας Φαβιόλας του Βελγίου.
Αξιοσημείωτη είναι η μικρή κλίση της τροχιάς της Φαβιόλας ως προς την εκλειπτική, μόλις 56'57".
Φυσικά χαρακτηριστικά
Η μέση διάμετρος της Φαβιόλας εκτιμάται σε 27,25 χιλιόμετρα. Ο φασματικός τύπος της είναι BU (κατά Tholen), ενώ το γεωμετρικό άλβεδό της είναι 0,0913. Η Φαβιόλα περιστρέφεται γύρω από τον εαυτό της μία φορά κάθε 6 ως 7 ώρες περίπου.
Ίαν Σομερχάλντερ
Ο Ίαν Τζόζεφ Σόμερχαλντερ (αγγλικά: Ian Joseph Somerhalder, 8 Δεκεμβρίου 1978) είναι Αμερικανός ηθοποιός και μοντέλο. Είναι περισσότερο γνωστός για τη συμμετοχή του στην τηλεοπτική σειρά The Vampire Diaries, όπου υποδύεται το ρόλο του Ντέιμον Σάλβατορ ( Damon Salvatore).
Πρώιμα χρόνια
Γεννήθηκε στις 8 Δεκεμβρίου του 1978 και μεγάλωσε στο Κόβινγκτον της Λουιζιάνα. Οι γονείς του πήραν διαζύγιο, ενώ εκείνος ήταν ακόμη παιδί. Η μητέρα του, Έντνα, εργαζόταν ως φυσιοθεραπεύτρια και ο πατέρας του, Ρόμπερτ, ως ανεξάρτητος εργολάβος οικοδομών. Το επίθετό του το έχει αποκτήσει από τον θετό παππού του. Ο βιολογικός του παππούς ήταν ένας ευκατάστατος Άγγλος γαιοκτήμονας που το επίθετό του ήταν Hull, όπου πλήρωσε έναν μετανάστη που δούλευε για αυτό να παντρευτεί την έγκυο ερωμένη του και να δώσει ένα όνομα στο μωρό.
Ο Ίαν ζούσε με την μητέρα του και με τα δύο του αδέρφια, τον Τζόσουα και την Ρόμπιν. Πήγε σχολείο στο St. Paul's, ένα ιδιωτικό καθολικό σχολείο στο Κόβινγκτον. Το κολύμπι, το ψάρεμα και η εκπαίδευση αλόγων γέμιζαν ένα μεγάλο μέρος του χρόνου αναψυχής του, καθώς και η συμμετοχή του στη θεατρική ομάδα του σχολείου και σε παραστάσεις με την τοπική θεατρική ομάδα.
Στην ηλικία των 10 ετών ξεκίνησε την καριέρα του ως μοντέλο, για την οποία έπρεπε να βρεθεί το ίδιο καλοκαίρι στη Νέα Υόρκη. Ο ίδιος δηλώνει ότι χωρίς την ενθάρρυνση της μητέρας του δεν θα κατάφερνε τίποτα μόνος του. Αρχίζοντας το γυμνάσιο αποφάσισε να αφήσει σε δεύτερη μοίρα την καριέρα του ως μοντέλο και να επικεντρωθεί στο σχολείο και στα αθλήματα. Λίγα χρόνια αργότερα, όταν του δόθηκε η ευκαιρία να ακολουθήσει το μόντελινγκ στην Ευρώπη, ο Ίαν την άρπαξε ανοίγοντας έτσι τον δρόμο για τον εμπλουτισμό της δουλειάς του. Λόγω των υποχρεωτικών ταξιδιών και των σπουδών του βρέθηκε σε πόλεις όπως το Παρίσι, το Μιλάνο και το Λονδίνο.
Στην ηλικία των 17 ετών άρχισε να σπουδάζει υποκριτική και μέχρι τα 19 είχε δεσμευτεί στην τέχνη με τον διαπρεπή εκπαιδευτή William Esper. Η μοίρα του σφραγίστηκε καθώς εργάστηκε ‘’έκτακτος’’ σε μια σκηνή σε ένα κλαμπ στην ταινία μεγάλου μήκους Black & White (1999). Ένας ερευνητής ταλέντων επισκέφτηκε έναν πελάτη του και τυχαία συνάντησε τον Ίαν σε ένα πλήθος 400 ατόμων και αμέσως υπέγραψε για να τον εκπροσωπεί. Ευτυχισμένος που έχει εγκατασταθεί στην Νέα Υόρκη, ξοδεύει πολύ από το χρόνο του μελετώντας την υποκριτική, το γράψιμο και την πρακτική της γιόγκα. Kάποια από τα αγαπημένα του αθλήματα είναι το θαλάσσιο σκι, το σκι στο χιόνι αλλά και η ιππασία.
Προσωπική ζωή
Από το 2011 μέχρι το 2013 διατηρούσε σχέση με την ηθοποιό και συμπρωταγωνίστρια του Νίνα Ντόμπρεβ. Στα μέσα του 2014 ξεκίνησε τη σχέση του με την ηθοποιό Νίκι Ριντ. Επιβεβαίωσαν τον αρραβώνα τους τον Φεβρουάριο του 2015 και παντρεύτηκαν στις 25 Απριλίου του ίδιου έτους. Η κόρη τους, Μπόντι Σολέιλ γεννήθηκε στις 25 Ιουλίου του 2017.
Ο Σομερχάλντερ και ο πρώην συμπρωταγωνιστής του από το The Vampire Diaries και καλός του φίλος Πόλ Γουέσλι, αποφάσισαν να δημιουργήσουν το δικό τους αγαπημένο ποτό Bourbon με το όνομα Brother's Bond. Το ποτό είναι διαθέσιμο για αγορά από το 2021, όπως αποκάλυψε ο Σομερχάλντερ στο Instagram.
Πηγές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
EuroMed
EuroMed 9 ονομάζεται η ομάδα κρατών Γαλλίας, Ελλάδας, Ιταλίας, Μάλτας, Πορτογαλίας, Ισπανίας και της Κύπρου. Οι αρχηγοί των κρατών αυτών διεξάγουν τακτικές συναντήσεις με σκοπό την αναζήτηση ενός «νέου οράματος» για την Ευρώπη, και την υποστήριξη της συμφωνίας μεταξύ ΕΕ και Τουρκίας. Το ακρωνύμιο EuroMed 9 παραπέμπει στην ήπειρο Ευρώπη, τη Μεσόγειο θάλασσα (Mediterraneum) και τον αριθμό των 9 κρατών μελών της ομάδας αυτής.
Ιστορική αναδρομή
Η Ομάδα ιδρύθηκε ανεπίσημα στις 17 Δεκεμβρίου 2013 στις Βρυξέλλες με πρωτοβουλία των Υπουργών Εξωτερικών της Κύπρου και της Ισπανίας με σκοπό τη δημιουργία συντονισμού σε θέματα κοινού ενδιαφέροντος εντός της ΕΕ. Αποφασίστηκε ότι η ομάδα θα πραγματοποιεί ετήσια συνάντηση σε υπουργικό επίπεδο. Η πρώτη υπουργική συνάντηση επρόκειτο να πραγματοποιηθεί στην Ελλάδα το 2014, κατά τη διάρκεια της προεδρίας του Συμβουλίου στην Ελλάδα, αλλά πραγματοποιήθηκε στις 14 Απριλίου στο Αλικάντε.
Η δεύτερη συνάντηση πραγματοποιήθηκε τον Φεβρουάριο του 2015 στο Παρίσι. Η τρίτη κατά σειρά Υπουργική Συνάντηση της Μεσογειακής Ομάδας πραγματοποιήθηκε στην Κύπρο τον Φεβρουάριο του 2016, στην οποία παρακολούθησαν επίσης ο Γενικός Γραμματέας της Ένωσης για τη Μεσόγειο (UfM), Fathallah Sijilmassi. Οι Υπουργοί Εξωτερικών συζήτησαν θέματα ασφάλειας και σταθερότητας στη Βόρεια Αφρική και τη Μέση Ανατολή, καθώς και τον χειρισμό της μεταναστευτικής κρίσης.
Η Ομάδα πραγματοποίησε την πρώτη Διάσκεψη Κορυφής των χωρών της Νότιας ΕΕ στις 9 Σεπτεμβρίου 2016 στο Ζάππειο Μέγαρο στην Αθήνα. Μετά τη σύνοδο κορυφής, εκδόθηκε η Διακήρυξη της Αθήνας με την οποία ζητούνται επενδύσεις για την αντιμετώπιση της ανεργίας των νέων και τη στήριξη της ανάπτυξης, καθώς και ενισχυμένη συνεργασία της ΕΕ σε θέματα ασφάλειας και μετανάστευσης. Η επόμενη σύνοδος κορυφής έχει προγραμματιστεί να πραγματοποιηθεί στην Ισπανία, στο Βασιλικό Παλάτι του Ελ Πράντο.
Κυβέρνηση Δημητρίου Ράλλη 1909
Η Κυβέρνηση Δημητρίου Ράλλη 1909 (Ιούλιος - Αύγουστος 1909) ανέλαβε - ως δεύτερο σε κοινοβουλευτική δύναμη «κόμμα» - όταν παραιτήθηκε η η προηγούμενη κυβέρνηση του Γεωργίου Θεοτόκη. Η κυβέρνηση Ράλλη, διοίκησε τη χώρα επί 37 ημέρες μόνο, - όσο διαρκούσαν οι θερινές διακοπές της Βουλής - γι' αυτό ονομάστηκε και «κυβέρνηση θερινών διακοπών». .
Ο Ράλλης ξέροντας ότι με τη νέα σύνοδο της Βουλής, δεν θα μπορούσε να λάβει «ψήφο εμπιστοσύνης», πίεσε τον βασιλιά να διαλύσει τη Βουλή και να προκηρύξει εκλογές. Ο βασιλιάς όμως αρνήθηκε. Εναντίον της διάλυσης της Βουλής τάχτηκε και ο κυρίαρχος εκείνη την περίοδο «Στρατιωτικός Σύνδεσμος». Όταν έγινε, στις 15 Αυγούστου 1909, το Κίνημα στο Γουδί, - η απαξιωτική προς τους αξιωματικούς συμπεριφορά του Δημήτριου Ράλλη - χειροτέρεψε την θέση της κυβέρνησης, η οποία και παραιτήθηκε.
Αναφορές
1909 07 Κατηγορία:1909
Αστικός μύθος
Οι αστικοί μύθοι ή αστικοί θρύλοι αποτελούν ιστορίες ή θρύλους —συνήθως φανταστικών— γεγονότων που διαδίδονται μαζικά. Εναλλακτικά θα μπορούσαν να χαρακτηριστούν ως ευρέως διαδεδομένες φήμες. Ωστόσο, δεν είναι απαραιτήτως δημιουργήματα της φαντασίας, καθώς αρκετοί θρύλοι στηρίζονται σε πραγματικά γεγονότα. Κάποιοι αστικοί θρύλοι έχουν καταφέρει να επιβιώσουν για αρκετά χρόνια με μικρές παραλλαγές. Πλέον κατά κανόνα διαδίδονται μέσω του διαδικτύου, από τα μέσα κοινωνικής δικτύωσης και από τα λεγόμενα μπλογκ.
Η ορολογία
Παρά την ονομασία τους, οι θρύλοι αυτοί δεν συνδέονται απαραίτητα με ένα αστικό περιβάλλον μέσα στο οποίο διαδραματίζονται. Ο όρος αστικός χρησιμοποιείται προκειμένου να διαχωριστούν από άλλου είδους (λόγου χάρη, τους παραδοσιακούς μύθους που συνδέονται με την αγροτική ζωή) και εισήχθη από τον καθηγητή Jan Harold Brunvand στο βιβλίο του The Vanishing Hitchhiker: American Urban Legends & Their Meanings. Στο βιβλίο αυτό, ο Brunvand δημιούργησε μια συλλογή από αστικούς θρύλους και φανταστικές ιστορίες με κύριο σκοπό να αποδείξει πως η μυθοπλασία αποτελεί διαχρονική πρακτική του ανθρώπου αλλά και για να υποστηρίξει πως ακόμα και θρύλοι αυτού του είδους μπορούν να χρησιμοποιηθούν για την μελέτη της σύγχρονης κουλτούρας. Στόχος τους είναι να εκφράσουν « διαμέσου της υπερβολής, δυσπιστία για το νεωτερικό, για το άγνωστο, για μια επιστήμη χωρίς συνείδηση, προκειμένου να βοηθηθεί ο κοινός άνθρωπος να αντιμετωπίσει κάποιους ανάλογους κινδύνους, νιώθοντας αλληλέγγυος με όσους πιστεύουν όσα πιστεύει και ο ίδιος »
Το περιεχόμενο
Το περιεχόμενο των αστικών θρύλων ποικίλει και περιλαμβάνει συχνά στοιχεία τρόμου ή καλλιέργειας κάποιου φόβου. Παραδείγματα αστικών θρύλων είναι η ύπαρξη κροκοδείλων στους υπονόμους της Νέας Υόρκης, το ότι το σώμα του Γουόλτ Ντίσνεϊ είναι παγωμένο σε θάλαμο κρυογενετικής, το ότι κατά καιρούς αναφέρονται μαρτυρίες σχετικά με τον Μπρους Λη ή τον Έλβις Πρίσλεϊ, τον μύθο της μίας ψήφου, το Hellenic Quest κ.ά.
Βιβλιογραφία
Κατηγορία:Κοινή γνώμη
Κλεισθένης
Ο Κλεισθένης του Αλκμεωνίδου ο Αθηναίος υπήρξε Αθηναίος πολιτικός του 6ου αι. π.Χ., της οικογένειας των Αλκμεωνιδών, και εγγονός του Κλεισθένη του Σικυώνιου. Θεωρείται ο ‘’πατέρας’’ της δημοκρατίας αφού από το 508-507 π.Χ. έθεσε τις βάσεις για τη δημοκρατική μεταρρύθμιση της Αθήνας.
Η πολιτική πορεία του Κλεισθένη και κατά επέκταση η προσωπική του ζωή ήταν αρκετά δύσκολη. Εξορίστηκε τρεις φορές για τα πολιτικά του πιστεύω και μετά το τέλος της τυραννίδας των Πεισιστρατιδών επιστρέφει στην Αθήνα. Οι πολιτικές παρατάξεις που επανεμφανίστηκαν ήταν η παράταξη των Παραλιών με επικεφαλής τον Κλεισθένη και η παράταξη των Πεδινών με επικεφαλής τον Ισαγόρα, με την δεύτερη να χάνει την υποστήριξη του λαού καθώς ο Ισαγόρας προσπάθησε να επιβάλλει ολιγαρχικό καθεστώς. Τότε ο Κλεισθένης ανέλαβε να μεταρρυθμίσει το πολίτευμα της Αθήνας με στόχο να το κάνει δημοκρατικό.
Τα μέτρα του είχαν βάση την ισηγορία και την ισονομία.Κατάργησε το προγενέστερο σύστημα κοινωνικής διαίρεσης και δημιούργησε δέκα τεχνητές φυλές με στόχο την αποτροπή της πάλης των τάξεων. Διαχώρισε την τοπική δύναμη των φυλών με την μέθοδο των τριττύων, χώρισε την Αττική σε μεγάλο αριθμό δήμων και οι κάτοικοι απέκτησαν επώνυμο με βάση τον δήμο όπου ήταν εγγεγραμμένοι. Πολιτογράφησε όλους τους μέτοικους και απελεύθερους κατοίκους της Αττικής με αποτέλεσμα να αποκτήσουν δικαιώματα Αθηναίου πολίτη. Αύξησε τον αριθμό των βουλευτών από τετρακόσιους σε πεντακόσιους, καθώς επίσης άλλαξε και τον τρόπο εκλογής τους. Για την προστασία τους πολιτεύματος από την τυραννίδα αντικατέστησε τον επώνυμο άρχοντα από την κορυφή της πολιτείας και στη θέση του όρισε ένα απλό βουλευτή από τους πεντακόσιους όπου άλλαζε κάθε ημέρα και εκλεγόταν με κλήρο. Επιπλέον δημιούργησε την διαδικασία του οστρακισμού κατά την οποία οι πολίτες της Αττικής με βάση κάποια κριτήρια μπορούσαν να θέσουν σε εξορία άτομα που θεωρούσαν επικίνδυνα για το πολίτευμα. Τέλος ενίσχυσε τις αρμοδιότητες της Εκκλησίας του Δήμου όπου πλέον είχε την δυνατότητα να επικυρώνει ή να απορρίπτει αποφάσεις του Άρειου Πάγου που αφορούσαν καταδίκη σε θανατική ποινή.
Μετά την καθιέρωση και εφαρμογή των μεταρρυθμίσεων του ο Κλεισθένης απομακρύνθηκε από την πολιτική ζωή. Δυστυχώς δεν υπάρχει κάποια αρχαία πηγή που να αναφέρει για τον θάνατο του.
Βιογραφία
Ο Κλεισθένης γεννήθηκε το 570 π.Χ από αριστοκρατική οικογένεια και καταγόταν από το γένος των Αλκμεωνιδών. Γιος της Αγαρίστης της Σικυώνου και εγγονός του Κλεισθένη του Σικυώνιου. Σε αντίθεση με τον παππού του που ήταν τύραννος, ο ίδιος υιοθέτησε πολιτικά δημοκρατικές αντιλήψεις. Όταν ο Πεισίστρατος ανέλαβε την εξουσία της Αθήνας ως τύραννος εξόρισε τους πολιτικούς αντιπάλους του και τους Αλκμεωνίδες.Μετά τον θάνατο του το 527 π.X. ο Κλεισθένης επιστρέφει στην Αθήνα και αναδεικνύεται επώνυμος άρχων. Λίγα χρόνια μετά οι διάδοχοι του Πεισίστρατου, Ίππαρχου και Ιππία εξορίζουν και πάλι τον Κλεισθένη. Το 514 π.Χ ο Αρμόδιος και ο Αριστογείτονας δολοφονούν τον Ίππαρχο με αποτέλεσμα ο Ιππίας να σκληρύνει ακόμα περισσότερο την στάση του προς τον λαό της Αθήνας. Αυτό οδήγησε τον Κλεισθένη να ζητήσει από το Μαντείο των Δελφών να πείσει τους Σπαρτιάτες να τον βοηθήσουν να απελευθερώσει την Αθήνα από την τυραννία. Η έκκληση βοήθειας του Κλεισθένη έγινε αποδεκτή από το Μαντείο καθώς το γένος του, είχε βοηθήσει στο παρελθόν την ανοικοδόμηση του ιερού όταν αυτό καταστράφηκε από πυρκαγιά. Με επικεφαλής τον Κλεισθένη ο βασιλιάς Κλεομένη Α΄ φέρνει στρατό στην Αττική και σε συνδυασμό με τις δυνάμεις των πολιτικών αντιπάλων του Ιππία πολιόρκησαν την Ακρόπολη. Ο Ιππίας εκδιώχθηκε και αρκετοί από τους οπαδούς του θανατώθηκαν. Το 510 π.Χ μετά το τέλος της τυραννίδας επανεμφανίστηκαν στην Αθήνα δύο πολιτικές παρατάξεις. Η παράταξη των Παραλιών με επικεφαλής τον Κλεισθένη και η παράταξη των Πεδινών στην οποία ανήκε η αριστοκρατική τάξη με επικεφαλής τον Ισαγόρα. Το 508 π.Χ ο Κλεισθένης μαζί με εφτακόσιες αθηναϊκές οικογένειες εξορίστηκαν από τον βασιλιά Κλεομένη Α΄. Ταυτόχρονα ο Ισαγόρας προσπάθησε να αντικαταστήσει την Βουλή με τριακόσιους δικούς του ανθρώπους για να επιβάλλει ολιγαρχικό καθεστώς. Το εγχείρημα αυτό απέτυχε καθώς ο αθηναϊκός λαός ξεσηκώθηκε καλώντας πίσω τον Κλεισθένη και διώχνοντας τους Σπαρτιάτες. Με την επιστροφή του στην Αθήνα ο Κλεισθένης θέτει ένα σύνολο μεταρρυθμίσεων από το οποίο γεννιέται η Αθηναϊκή δημοκρατία.
Πολιτικό έργο-μεταρρυθμίσεις
Από το 508 π.Χ έως και το 507 π.Χ ο Κλεισθένης εφάρμοσε ένα σύστημα μεταρρυθμίσεων το οποίο αποτέλεσε τους πυλώνες της Αθηναϊκής δημοκρατίας. Το πολιτειακό του πλάνο βασιζόταν στην τοπογραφία. Δημιούργησε δέκα τεχνητές φυλές που η ονοματολογία τους αφορούσε ήρωες της Αθήνας  αντικαθιστώντας τις τέσσερις παλαιές ιωνικές φυλές. Η κάθε μία από τις δέκα φυλές χωρίστηκε σε τρεις κατηγορίες ονόματι τριττύες. Η πρώτη τριττύα αφορούσε την πόλη(το  άστυ), η δεύτερη  τις μεσόγειες περιοχές και η τρίτη  τις παράλιες περιοχές. Η κάθε μία από αυτές τριττύες χωρίστηκε σε δέκα μέρη και σε κάθε φυλή μεμονωμένα δόθηκε με διαδικασία κλήρωσης ένα μέρος και από τις τρεις τριττύες. Σκοπός αυτού του σχεδίου ήταν να διαχωριστεί η τοπική δύναμη των φυλών. Παράλληλα χώρισε την Αττική σε εκατό δήμους με αυτούς γύρω από την πόλη να είναι οι μεγαλύτεροι.
Οι κάτοικοι μετανομάστηκαν με βάση τον δήμο στον οποίο ανήκαν και έτσι έπαψε να υπάρχει ταξική πάλη ανάμεσα σε παλιούς Αθηναίους και τους νεοπολίτες. Επίσης η φορολόγηση κάθε πολίτη και κατ’ επέκταση τα πολιτικά του δικαιώματα   εξαρτώταν από το ετήσιο εισόδημα του. Οι τάξεις που όρισε ήταν οι Πεντακοσιομέδιμνοι, οι Ιππείς ή αλλιώς Τριακοσιομέδιμνοι, οι Ζευγίτες ή αλλιώς Διακοσιομέδιμνοι  και οι Θήτες. Επιπλέον πολιτογράφησε όλους τους μέτοικους και απελεύθερους με αποτέλεσμα να αποκτήσουν δικαιώματα αθηναίου πολίτη.
Στην εκλογή βουλευτών δεν είχαν δικαίωμα μόνο οι  Πεντακοσιομέδιμνοι όπως ίσχυε προγενέστερα αλλά πλέον και οι Ιππείς και οι Ζευγίτες. Η κατώτερη οικονομικά τάξη δηλαδή οι Θήτες δεν είχαν το δικαίωμα του εκλέγεσθαι απέκτησαν όμως το δικαίωμα του εκλέγειν. Τα μέλη της Βουλής αυξήθηκαν από τετρακόσια σε πεντακόσια αφού κάθε χρόνο εκλέγονταν πενήντα βουλευτές από κάθε φυλή με διάρκεια θητείας 35 ή 36 ημέρες. Αντικατέστησε τον επώνυμο άρχοντα από την κορυφή της πολιτείας ο οποίος είχε διάρκεια θητείας ενός έτους και θα μπορούσε να αποτελέσει κίνδυνο για το πολίτευμα. Την θέση του πήρε ένας απλός βουλευτής από τους πεντακόσιους ο οποίος άλλαζε κάθε ημέρα και αναδεικνυόταν με κλήρο. Μία από τις πιο σημαντικές αρμοδιότητες της Βουλής ήταν η κατάρτιση των νομοσχεδίων που επρόκειτο να συζητηθούν και να ψηφισθούν από την Εκκλησία του Δήμου. Ενίσχυσε τις αρμοδιότητες της Εκκλησίας του Δήμου με το να έχει δικαίωμα επικύρωσης ή ακύρωσης μιας απόφασης του Άρειου Πάγου που αφορούσε θανατική ποινή.
Τέλος δημιούργησε την διαδικασία του οστρακισμού με στόχο την προστασία του πολιτεύματος από μια επερχόμενη τυραννία. Οι πολίτες της Αθήνας μπορούσαν να γράψουν πάνω σε ένα σπασμένο κομμάτι αγγείου το όνομα κάποιου που θεωρούσαν οι ίδιοι ότι αποτελεί απειλή για την δημοκρατία. Αν οι ψήφοι έφθαναν συνολικά τις έξι χιλιάδες τότε αυτός ο πολίτης εξοριζόταν από την Αθήνα χωρίς όμως να χάσει τα πολιτικά του δικαιώματα και την περιουσία του καθώς θα μπορούσε να γίνει ανάκληση της εξορίας του με την ίδια διαδικασία ή όταν θα τελείωνε η ποινή του να επιστρέψει πίσω στην Αττική.
Πηγές
Κατηγορία:Αρχαίοι Έλληνες νομοθέτες Κατηγορία:Αρχαίοι Έλληνες πολιτικοί Κατηγορία:Αρχαίοι Αθηναίοι Κατηγορία:Αλκμεωνίδες Κατηγορία:Αθηναϊκή Δημοκρατία Κατηγορία:Επώνυμοι άρχοντες Κατηγορία:Αρχαίοι νομοθέτες
Μπουλ τερριέ
δεξιά|μικρογραφία|Μια εικόνα ενός τυπικού μπουλ τερριέ το οποίο έχει τριγωνικά μάτια, γερό και πολύ μυώδες σώμαΤο Μπουλ τερριέ είναι φυλή σκύλου, η οποία ανήκει στην οικογένεια των φυλών τεριέ. Υπάρχει επίσης μια μικρότερη έκδοση αυτής της φυλής, επισήμως γνωστή ως μινιατούρα μπουλ τερριέ. Η φυλή δημιουργήθηκε τον 19ο αιώνα.
Εμφάνιση
Το πιο αναγνωρίσιμο χαρακτηριστικό σε ένα μπουλ τερριέ είναι το κεφάλι του. Είναι γνωστό ως "κεφάλι σε σχήμα αυγού", όταν παρατηρηθεί από το μέτωπο του. Το κρανίο του είναι σχεδόν επίπεδο. Η μύτη βρίσκεται στην άκρη του κεφαλιού και έχει κλίση προς τα κάτω. Έχει μαύρο χρώμα. Τέλος, το μπουλ τερριέ, έχει καλά ανεπτυγμένα ρουθούνια. Το κάτω σαγόνι είναι βαθύ και ισχυρό. Τα μοναδικά τριγωνικά μάτια είναι μικρά και σκοτεινά. Τα μπουλ τερριέ είναι τα μόνα σκυλιά που έχουν τριγωνικά μάτια. Το σώμα του μπουλ τερριέ είναι γεμάτο και στρογγυλό. Η ουρά του έχει οριζόντια κατεύθυνση. Έχει άσπρο, κόκκινο, κιτρινόφαιο, μαύρο ή στικτό χρώμα, ή κάποιο συνδυασμό των παραπάνω.
Παραπομπές
Κατηγορία:Φυλές σκύλων Κατηγορία:Φυλές σκύλων της Διεθνούς Κυνολογικής Ομοσπονδίας